***โหนกระแส*** เป็นรายการโทรทัศน์ประเภททอล์กโชว์เชิงข่าว ที่มีเนื้อหาเกี่ยวกับประเด็นทางสังคม เริ่มออกอากาศครั้งแรกทางช่อง 3 เอสดี เมื่อวันที่ 5 มิถุนายน พ.ศ. 2560 ก่อนย้ายมาออกอากาศทางช่อง 3 เอชดี ตั้งแต่วันที่ 1 ตุลาคม พ.ศ. 2562 เป็นรายการที่ผลิตโดย บริษัท ดีคืนดีวัน จำกัด ของกรรชัย กำเนิดพลอย ร่วมกับฝ่ายข่าวของช่อง 3 ปัจจุบันออกอากาศทุกวันจันทร์ - ศุกร์ เวลา 12:35 - 13:30 น. รวมทั้งเผยแพร่ผ่านทางช่องทางเฟซบุ๊ก ยูทูบและติ๊กต็อก

ประวัติ
-------

กรรชัย กำเนิดพลอย เริ่มจัดรายการประเภททอล์กโชว์ที่มีเนื้อหาเกี่ยวกับประเด็นทางสังคม ตั้งแต่ยุคทีวีดิจิทัลราว พ.ศ. 2557 เริ่มที่ช่อง 8 อาร์เอส กับรายการ *ปากโป้ง* ซึ่งทำเป็นระยะเวลานาน 4 ปี จนเมื่อกรรชัยได้ย้ายมาอยู่กับช่อง 3 จึงนำรูปแบบรายการนี้มาด้วย ในช่วงที่ย้ายช่องมีกระแสข่าวว่าเกิดความขัดแย้งกับสุรชัย เชษฐโชติศักดิ์ แต่ภายหลังสถานีช่อง 8 ออกมาแจ้งเองว่าอยากจะลองผลิตรายการเอง

รายการ *โหนกระแส* ออกอากาศทางช่อง 3 เอสดี เมื่อวันที่ 5 มิถุนายน พ.ศ. 2560 พร้อมทั้งช่อง 3 ยังมอบหมายให้กรรชัยควบตำแหน่งผู้ประกาศข่าวในรายการ *เที่ยงวันทันเหตุการณ์* เพิ่มด้วย จากเดิมรายการออกอากาศ 4 วัน คือวันจันทร์ถึงวันพฤหัสบดี เวลา 20.30-21.00 น. มาเป็นวันจันทร์ถึงศุกร์ เวลา 17.20-18.00 น. และได้ได้ย้ายเวลามาอยู่ในช่วง 13.30-14.10 น. ตั้งแต่ 2 กรกฎาคม พ.ศ. 2561 และต่อยอดออกมาจัดรายการ *โหนกระแส แต่เช้า* ในวันอาทิตย์ เวลา 07.20 น. จากนั้นหลังการคืนใบอนุญาตของช่อง 3 เอสดี ตั้งแต่วันที่ 1 ตุลาคม พ.ศ. 2562 เป็นต้นมา รายการ *โหนกระแส* จึงได้ย้ายมาออกอากาศทางช่อง 3 เอชดี ตั้งแต่เวลา 12.20-12.45 น. ก่อนที่ตั้งแต่ 1 กันยายน พ.ศ. 2563 จะเพิ่มเวลาเป็น 12:40 – 13:30 น.

รูปแบบรายการ
------------

*โหนกระแส* เป็นรายการโทรทัศน์ประเภททอล์กโชว์เชิงข่าว มีพิธีกรดำเนินรายการเพียงคนเดียวคือโดยกรรชัย กำเนิดพลอย ซึ่งสาเหตุที่รายการมีพิธีกรคนเดียวนั้น เนื่องจากการจัดรายการที่ต้องซักถามผู้ร่วมรายการโดยพิธีกรหลายคน จะทำให้การสัมภาษณ์สะดุด เพราะอาจจะมีการถามในมุมมองประเด็นที่แตกต่างกันไปในสถานการณ์จริง เนื้อหาเกี่ยวกับประเด็นทางสังคม รายการมักเชิญแขกรับเชิญ ที่มักเป็นการเชิญคนจากทั้งสองฝั่งที่กำลังมีประเด็น มานั่งพูดคุยกันต่อหน้าเพื่อหาข้อสรุป และให้ผู้ชมได้ฟังความจากทั้งสองฝ่าย จุดประสงค์ของรายการ กรรชัยระบุว่าต้องการทำรายการ *โหนกระแส* ให้เป็นกระบอกเสียงของสังคมที่คนสามารถพึ่งพาได้ เช่น ช่วยไกล่เกลี่ยเรื่องให้

การตอบรับ
---------

จากข้อมูลเดือนมีนาคม พ.ศ. 2565 *โหนกระแส* เป็นรายการที่ทำเรตติ้งสูงสุดเมื่อเทียบกับรายการที่ออกอากาศในช่วงเดียวกัน อีกทั้งมีการใส่แฮชแท็ก #โหนกระแส ก็มักติดเทรนด์อันดับ 1 ของทวิตเตอร์ ในช่วงเวลาที่ออกอากาศ ตอนที่มีเรตติ้งสูงสุดคือเมื่อ วันที่ 28 กุมภาพันธ์ พ.ศ. 2565 ที่ออกอากาศเกี่ยวกับการเสียชีวิตของภัทรธิดา พัชรวีระพงษ์ เรตติ้งอยู่ที่ 1.32 ส่วนของดูย้อนหลังผ่านทางยูทูบ มียอดการรับชมสูงถึง 4.7 ล้านครั้ง ภายในเวลาเพียง 19 ชั่วโมงเท่านั้น โดยจนถึงวันที่ 4 มีนาคม พ.ศ. 2565 มีการผู้รับชมแล้วกว่า 9 ล้านครั้ง

ความสำเร็จของรายการ
-------------------

เนื่องจากรายการ *โหนกระแส* เป็นรายการที่ได้รับความนิยมเป็นอย่างมากในตลอดระยะเวลาของการออกอากาศ ทั้งที่เป็นกระแสทั้งในโทรทัศน์ และโลกออนไลน์ จนกระทั่ง ผู้จัดละครโทรทัศน์บางราย ตัดสินใจนำรายการโหนกระแส เข้าไปเป็นส่วนหนึ่งของฉากในละครโทรทัศน์ เช่น ละคร เขาวานให้หนูเป็นสายลับ ที่มีการสัมภาษณ์ตัวละคร **เผด็จ** ซึ่งรับบทโดย ปาริธ ทิมทอง (ซึ่งเป็นบทเดิมของ กรรชัย กำเนิดพลอย เมื่อปี พ.ศ. 2534) , ละคร ซุปตาร์2550 ที่มีการสัมภาษณ์ตัวละคร **แคท น้ำฟ้า** (รับบทโดย แอน ทองประสม) และ **ริว ธีรเดช** (รับบทโดย ธีรเดช วงศ์พัวพัน) และละคร เกมรักทรยศ ที่มีการสัมภาษณ์ตัวละคร **พ.ญ.เจนพิชชา พัฒนกิจ** (รับบทโดย แอน ทองประสม) - **อธิน พัฒนกิจ** (รับบทโดย อนันดา เอเวอร์ริ่งแฮม) และ **แคท คาริสา** (รับบทโดย ธัญชนก กู๊ด) จนเฉลยกลางรายการว่า เป็นการโปรโมทละคร 

นอกจากนั้น รายการโหนกระแส ยังเป็นเป็นสื่อกลางในการโปรโมทละครโทรทัศน์ และภาพยนตร์ที่กำลังได้รับความนิยมในขณะนั้น รวมถึงการสัมภาษณ์บุคคลสำคัญในวงการบันเทิง ที่กำลังมีประเด็นทางสังคมในเวลานั้น

  

เนื่องจาก​ รายการ​ โหน​กระแส​ ชั่วคราว​ออกอากาศ​ วันที่​ 4​ พฤษภาคม​ 29​ มิถุนายน​ 2555​ รับชม​ รายการ​ ช่วย​คิด​ช่​ว​ยทำ​ 4​ พฤษภาคม​ เวลา​ 04.55 05.20 จนถึง​ปัจจุบัน​ มิถุนายน​ 2555​ ตลอดระยะเวลาของการออกอากาศ

รายการ​ ช่วย​คิด​ช่วย​ท​ำเวลา​ใหม่​ 04:55 05:20​ พิธีกร​ โดย​ ศิริบูรณ์​ ณัฐ​พันธุ์​ ย้าย​ไป​เวลาเดิม​ 04:55 05:20 รายการ โหนกระแส​วันที่​ 2​ กรกฎาคม​ 2555​ รายการ​ ช่วย​คิด​ช่​ว​ยทำ​ รายการ​สุดท้าย​ ออกอากาศ​ 29​ มิถุนายน​ 2555​ และ​ รายการ​ ช่วย​คิด​ช่​ว​ยทำ​ 2​ กรกฎาคม​ 2555​ เวลา​ 05:20 05:45 จนถึง​ปัจจุบัน​ มิถุนายน​ ศิริบูรณ์​ ณัฐ​พันธุ์​​

รางวัล
------

| ปี | รางวัลที่ได้เข้าชิง | รางวัล/สาขา | ผล |
| --- | --- | --- | --- |
| พ.ศ. 2564 | รางวัลนาฏราช ครั้งที่ 12 | สาขาพิธีกรยอดเยี่ยม  **กรรชัย กำเนิดพลอย** | ชนะ |
| พ.ศ. 2566 | รางวัลนาฏราช ครั้งที่ 14 | สาขารายการฮาร์ดทอล์คยอดเยี่ยม  **โหนกระแส** | ชนะ |

ดูเพิ่ม
-------

* กรรชัย กำเนิดพลอย
* ฝ่ายข่าว ช่อง 3 เอชดี
* ช่อง 3 เอชดี

อ้างอิง
-------

1. ↑  "'โหนกระแส'ครบรอบ 4 ปี 'หนุ่ม กรรชัย'ขอบคุณทุกแรงใจ". ไทยโพสต์.
2. ↑  "เปิดรายได้-ที่มา #โหนกระแส รายการเรียกเรทติ้งช่อง 3". ประชาชาติธุรกิจ.
3. ↑  "10 เรื่องจริงที่คุณไม่รู้! รายการโหนกระแส". thaismescenter. คลังข้อมูลเก่าเก็บจากแหล่งเดิมเมื่อ 2020-01-21. สืบค้นเมื่อ 2022-04-15.
4. ↑  "'หนุ่ม' มั่นใจ 'โหนกระแส' เปลี่ยนเวลาใหม่ กระแทกใจคนดู". คมชัดลึก.
5. ↑  ""โหนกระแส" ไม่อำลาจอ! "หนุ่ม กรรชัย" โพสต์ 1 ต.ค.นี้โยกไปช่องหลัก จบข่าวนะ". *มติชน*. 2019-09-11. สืบค้นเมื่อ 2022-07-18.`{{cite web}}`: CS1 maint: url-status (ลิงก์)
6. ↑  ""ช่อง 3" จัดให้ เพิ่มเวลา "เที่ยงวันทันเหตุการณ์-โหนกระแส"". *บ้านเมือง*. 2020-09-03. สืบค้นเมื่อ 2022-07-18.`{{cite web}}`: CS1 maint: url-status (ลิงก์)
7. ↑  "เส้นทางใหม่ หนุ่ม กรรชัย อดีตแบดบอยลงสนามข่าวฮาร์ดทอล์ก". โพซิชันนิงแมก.
8. ↑  "เจ้าของรายการ โหนกระแส มีรายได้เท่าไร". ลงทุนแมน.
9. ↑  "กรรชัย กำเนิดพลอย: การเป็นรายการสื่อที่ดีก็ไม่จำเป็นต้อง 'โหนกระแส' เพียงอย่างเดียว". อะเดย์.
10. ↑  "เปิดท็อป 5 เรตติ้ง 'โหนกระแส' ของ 'หนุ่ม กรรชัย' ที่มีผู้ชมสูงสุด". brandbuffet.

แหล่งข้อมูลอื่น
---------------

* โหนกระแส ที่เฟซบุ๊ก
* โหนกระแส [Hone-Krasae] official ที่ยูทูบ
* โหนกระแส (Official) ที่เอกซ์ (ชื่อเก่า: ทวิตเตอร์)2
* โหนกระแส (HoneKrasae\_Official) ที่ติ๊กต็อก

| * ด
* ค
* ก
ครอบครัวข่าว 3 |
| --- |
| รายการข่าว | 
* ขันข่าวเช้าตรู่
	+ เสาร์–อาทิตย์
* เรื่องเล่าเช้านี้
	+ หน้าหนึ่ง
	+ เสาร์–อาทิตย์
* ผู้หญิงยกกำลังแจ๋ว
* เที่ยงวันทันเหตุการณ์
* โหนกระแส
	+ แต่เช้า
* ข่าวสามสี
* เรื่องเด่นเย็นนี้
	+ เสาร์–อาทิตย์
* ข่าวนอกลู่
* ข่าว 3 มิติ
* แฟลชนิวส์

 |
| ผู้ประกาศข่าว | 
* สรยุทธ สุทัศนะจินดา
* พิชญทัฬห์ จันทร์พุฒ
* เอกราช เก่งทุกทาง
* ปุณยวีร์ สุขกุลวรเศรษฐ์
* อภิสรา เกิดชูชื่น
* ณปภา ตันตระกูล
* สุภาพร วงษ์ถ้วยทอง
* กรรชัย กำเนิดพลอย
* อริสรา กำธรเจริญ
* ภาษิต อภิญญาวาท
* ปรินดา คุ้มธรรมพินิจ
* บัญชา ชุมชัยเวทย์
* สาธิต กรีกุล
* พิศณุ นิลกลัด
* กนิษฐ์ สารสิน
* กิตติ สิงหาปัด
* ปิยณี เทียมอัมพร
* ศมจรรย์ จรุงวัฒน์
* เมจกา สุพิชญางกูร
* อติรุจ กิตติพัฒนะ
* ประวีณมัย บ่ายคล้อย
* จุฑาธิปษ์ ภักดีกุล
* นิธินาฏ ราชนิยม
* ฉัตรปวีณ์ ตรีชัชวาลวงศ์
* ปีติภัทร คูตระกูล
* ปวริศา เพ็ญชาติ
* กรกมล ชิตพงศ์
* ชลธิชา นวมสุคนธ์
* มาวิน ทวีผล
* ชาเคอลีน มึ้นช์

 |
| ดูเพิ่มเติม | 
* ช่อง 3 เอชดี
* ~~เทโร เอ็นเตอร์เทนเม้นท์~~
* เซิร์ชไลฟว์
* วิทยุครอบครัวข่าว

 |
| 
* หมวดหมู่ หมวดหมู่

 |